Pòtoprens (awondisman)
Pòtoprens se kapital nan peyi Ayiti. Li se komin ki gen plis moun. Vil la genyen 2 470 762 moun. Pòtoprens se chèflye depatman lwès ak awondisman Pòtoprens. 

Li te gen non "Port-républicain" pandan revolisyon fransèz la. Vil la te devaste nan Tranblemanntè 12 janvye 2010 la, ki te gen yon mayitid 7.3 sou Echèl Richter.

Istwa 
Vil Pòtoprens te fonde nan lane 1749 pa yon kolon franse ki te rele Joseph Randot ki te abite nan abitasyon Randot nan Bèlè. Nan lane 1770 li te ranplase Kap Franse kite kapital koloni Sendomeng nan ki te detwi nan yon katastwòf.

Premye moun ki rete san zòn lan te rele vil la Pòtoprens akòz yon bato ki te konn vin nan pò a ki te rele "prens lan" (Le Prince, nan lang franse). Se an 1804 aprè lendepandans peyi a ke Anperè Jacques 1er te 
bay li ankò non Pòtoprens lan. Vil la te vin tounen kapital peyi Dayiti.

Jewografi 
Komin Pòtoprens genyen pou gwosè 36,04 km2. Potòprens gen kèk rivyè ki travèse li, tankou rivyè Batad (Bâtarde) ak ravin bwat chèn (Ravine de Bois de chaîne). Vil Pòtoprens la gen 16 ti mòn ladan li. 

 Sen Maten                                                    
 Pako
 Sanfil                                                               
 Mòntif

 Bèlè                                                                
 Pòsmachan

 Kanapevè                          
 Nazon
 Boudon                             
 Bwavèna
 Fònasyonal                                 
 Bòlòs
 Senjera                              
 Nelyo
 Tijo                                               
 Fòmèkredi

Demografi 
Daprè estimasyon IHSI (Institut Haïtien de Statistique et d’Informatique) zòn Pòtoprens layite kò li sou 152,02 km2 (sa fè 1/5 nan lajè awondisman kapital la). An 2012 li te genyen 2 470 762 moun, ki plis pase 90% awondisman an. Komin lan genyen anviwon 942194 moun kap vin landan.

Administrasyon 
Komin Pòtoprens gen 3 seksyon kominal ladann :

 Tijo (Turgeau) : li pi gwo (19,74 km2) e li gen plis moun ladan (478 244 moun). Nan gwosè ak nan kantite moun, li plis ke mwatye komin lan. Anplis, se li gen plis kay ladan.

 Mòn Lopital (Morne l’Hôpital) : Gwosè li se 7,45 km2 e kantite moun kap viv ladan se 152 106.

 Matisan (Martissant) : Gwosè li se 8,85 km2 e kantite moun kap viv ladan se 267 510.

Referans

Lyen deyò 

Awondisman nan Lwès